บันทึกข้อความ
ส่วนราชการ  ที่ทำการปกครองจังหวัด(กลุ่มงานปกครอง)

ที่





วันที่    7  กุมภาพันธ์  2548

เรื่อง   การปรับปรุงการกำหนดตำแหน่งให้เป็นระดับที่สูงขึ้น
…………………………………………………………………………………………………………………….

เรียน  ผู้ว่าราชการจังหวัดหนองคาย


เรื่องเดิม


จังหวัดได้ส่งร่างการปรับปรุงโครงสร้างที่ทำการปกครองจังหวัด และโครงสร้างตำแหน่งในที่ทำการปกครองอำเภอที่มีการปรับปรุงระดับตำแหน่งให้สูงขึ้น รวมทั้งแนวทางการแต่งตั้งข้าราชการเข้าสู่ตำแหน่ง เพื่อรับทราบและเตรียมความพร้อมในการปฏิบัติราชการให้อำเภอ/กิ่งอำเภอทราบ 



ข้อเท็จจริง


ปค. แจ้งว่า   อ.ก.พ.กรมการปกครอง ได้มีมติเห็นชอบการจัดโครงสร้างของที่ทำการปกครองจังหวัดและโครงสร้างตำแหน่งในที่ทำการปกครองอำเภอที่มีการปรับปรุงระดับตำแหน่งให้สูงขึ้น     รวมทั้ง
แนวทางการแต่งตั้งข้าราชการเข้าสู่ตำแหน่งและมีผลให้ถือปฏิบัติแล้ว สรุปได้ดังนี้
1. ที่ทำการปกครองจังหวัดแบ่งออกเป็น 2 กลุ่ม และ 1 ฝ่าย  ได้แก่  กลุ่มงานปกครองจังหวัด  
กลุ่มงานความมั่นคง และฝ่ายการเงินและบัญชี
2. ที่ทำการปกครองอำเภอแบ่งออกเป็น 1 กลุ่ม และ 2 ฝ่าย    ได้แก่   กลุ่มงานบริหารงาน-

ปกครองอำเภอ   ฝ่ายความมั่นคง  และฝ่ายทะเบียนและบัตร
3. เปลี่ยนชื่อกลุ่มปกครองและอำนวยความเป็นธรรมเป็น กลุ่มงานปกครอง    และเปลี่ยน
ชื่อตำแหน่งหัวหน้ากลุ่มงานปกครองจังหวัด เป็น จ่าจังหวัด
4. เปลี่ยนชื่อฝ่ายความมั่นคง ที่ทำการปกครองจังหวัด เป็นกลุ่มงานความมั่นคง และให้
เรียกตำแหน่งหัวหน้ากลุ่มงานความมั่นคง ว่า ป้องกันจังหวัด
5. ฝ่ายการเงินและบัญชี ให้เรียกชื่อตำแหน่งว่า  เสมียนตราจังหวัด
6. เปลี่ยนชื่อฝ่ายบริการงานปกครอง ที่ทำการปกครองอำเภอ เป็นกลุ่มงานบริหารงาน-

ปกครอง  และเปลี่ยนชื่อหัวหน้าฝ่ายบริหารงานปกครอง เป็นหัวหน้ากลุ่มงานบริหารงานปกครอง


ข้อพิจารณา/ข้อเสนอ
- เห็นควรแจ้งอำเภอ/กิ่งอำเภอ และที่ทำการปกครองจังหวัด   และนำเรื่องนี้แจ้งในการประชุม
ข้าราชการสังกัดกรมการปกครองในวันที่ 9 ก.พ.2548  



- เพื่อโปรดทราบ และขอได้โปรดลงนามในหนังสือที่เสนอมาพร้อมนี้
(นายสรวิศ    ทำเนาว์)

จ่าจังหวัดหนองคาย
สรุปการปรับปรุงโครงสร้างการกำหนดตำแหน่งให้เป็นระดับที่สูงขึ้น
ของที่ทำการปกครองจังหวัดและที่ทำการปกครองอำเภอ
………………………………

ด้วย อ.ก.พ.กรมการปกครอง ได้มีมติเห็นชอบการจัดโครงสร้างของที่ทำการปกครอง
จังหวัด และโครงสร้างตำแหน่งในที่ทำการปกครองอำเภอที่มีการปรับปรุงระดับตำแหน่งให้สูงขึ้น  ดังนี้
1.โครงสร้างของที่ทำการปกครองจังหวัดออกเป็น 2 กลุ่ม และ 1 ฝ่าย  ได้แก่ กลุ่มงาน
ปกครองจังหวัด  กลุ่มงานความมั่นคง  และฝ่ายการเงินและบัญชี
2.โครงสร้างที่ทำการปกครองอำเภอแบ่งออกเป็น 1 กลุ่ม และ 2 ฝ่าย    ได้แก่   กลุ่มงาน
บริหารงานปกครองอำเภอ   ฝ่ายความมั่นคง  และฝ่ายทะเบียนและบัตร
3. เปลี่ยนชื่อกลุ่มปกครองและอำนวยความเป็นธรรม เป็น กลุ่มงานปกครอง   และเปลี่ยน
ชื่อตำแหน่งหัวหน้ากลุ่มงานปกครองจังหวัด เป็น จ่าจังหวัด
4. เปลี่ยนชื่อฝ่ายความมั่นคง ที่ทำการปกครองจังหวัด เป็น กลุ่มงานความมั่นคง และให้
เรียกตำแหน่งหัวหน้ากลุ่มงานความมั่นคง ว่า ป้องกันจังหวัด
5. ฝ่ายการเงินและบัญชี ให้เรียกชื่อตำแหน่งว่า  เสมียนตราจังหวัด
6. เปลี่ยนชื่อฝ่ายบริการงานปกครอง ที่ทำการปกครองอำเภอ เป็น กลุ่มงานบริหารงาน-

ปกครอง  และเปลี่ยนชื่อหัวหน้าฝ่ายบริหารงานปกครอง เป็น หัวหน้ากลุ่มงานบริหารงานปกครอง


7. กรมการปกครองได้จัดชั้นอำเภอ  1   ปรับปรุงตำแหน่งให้เป็นระดับที่สูงขึ้น  จำนวน 139 อำเภอ จากทั้งหมด 161 อำเภอ  จังหวัดหนองคายมี 2 อำเภอ ได้แก่ อำเภอเมืองหนองคาย และอำเภอบึงกาฬ  ซึ่งปลัดอำเภออาวุโสทั้ง 2 อำเภอนี้  ได้รับการแต่งตั้งให้ดำรงตำแหน่งระดับ 8 ว
………………………………

บันทึกข้อความ
ส่วนราชการ  ที่ทำการปกครองจังหวัด(กลุ่มปกครองและอำนวยความเป็นธรรม)

ที่





วันที่                 กุมภาพันธ์  2548

เรื่อง   การปรับปรุงการกำหนดตำแหน่งให้เป็นระดับที่สูงขึ้น
………………………………………………………………………………………………………….

เรียน  จ่าจังหวัดหนองคาย  ป้องกันจังหวัด และเสมียนตราจังหวัดหนองคาย


พร้อมนี้ ที่ทำการปกครองจังหวัดหนองคาย ได้ส่งสำเนาหนังสือกรมการปกครอง ที่ มท 0302.1/ว 2432    ลงวันที่   26   พฤศจิกายน   2547    มาเพื่อทราบ

บันทึกข้อความ
ส่วนราชการ  ที่ทำการปกครองจังหวัด(กลุ่มปกครอง)

ที่





วันที่             สิงหาคม  ๒๕๕๙
เรื่อง   การมอบหมายหน้าที่ความรับผิดชอบของข้าราชการที่ทำการปกครองจังหวัด(กลุ่มงานปกครอง)
เรียน  ปลัดจังหวัดหนองคาย


เรื่องเดิม


ตามคำสั่งที่ทำการปกครองจังหวัดหนองคาย ที่ ๓๖/๒๕๕๘   ลว.๒๗ พ.ย.๒๕๕๘  กลุ่มงานปกครองที่ทำการปกครองจังหวัดหนองคาย ได้แบ่งงานมอบหมายหน้าที่ความรับผิดชอบให้แก่ข้าราชการ/พนักงานราชการ/ลูกจ้าง สย. ทั้งนี้ ตั้งแต่วันที่ ๓๐ พ.ย.๒๕๕๘


ข้อเท็จจริง


เนื่องจากจังหวัดหนองคายมีคำสั่งแต่งตั้งโยกย้ายข้าราชการบางรายไปดำรงตำแหน่งภายในจังหวัด   จึงทำให้คำสั่งแบ่งงานของกลุ่มงานปกครองจังหวัดดังกล่าวไม่เป็นปัจจุบัน   ดังนั้น   เพื่อให้การปฏิบัติงานของกลุ่มงานปกครอง  ดำเนินไปด้วยความเรียบร้อยและมีประสิทธิภาพ จึงได้ปรับปรุงการแบ่งงานในหน้าที่ให้ข้าราชการ/พนักงานราชการ/ลูกจ้าง สย. ใหม่  โดยได้จัดทำคำสั่งมอบหมายหน้าที่ความรับผิดชอบของข้าราชการ/พนักงานราชการ/ลูกจ้าง สย. ประกอบด้วย  งานปกครอง  งานทะเบียน  งานอำนวยความเป็นธรรม   งานแผน/โครงการ/ยุทธศาสตร์  และงานเลขานุการปลัดจังหวัด 


ข้อเสนอ/ข้อพิจารณา 
จึงเรียนมาเพื่อโปรดพิจารณา หากเห็นชอบด้วย ขอได้โปรดลงนามในคำสั่งที่เสนอมาพร้อมนี้ 
และขออนุญาตใช้บันทึกฉบับนี้แจ้งเวียนข้าราชการ พนักงาน และลูกจ้างในสังกัดที่ได้รับการแต่งตั้ง ทราบและถือปฏิบัติ
(นายสมควร  ใจซื่อ)

ผู้ช่วยจ่าจังหวัดหนองคาย
บันทึกข้อความ
ส่วนราชการ  ที่ทำการปกครองจังหวัด(กลุ่มปกครอง)

ที่





วันที่    20  กุมภาพันธ์   2549

เรื่อง   การมอบหมายหน้าที่ความรับผิดชอบแก่ข้าราชการที่ทำการปกครองจังหวัดหนองคาย
………………………………………………………………………………………………………….

เรียน  ปลัดจังหวัดหนองคาย


1.เรื่องเดิม
  กรมฯ ได้ปรับปรุงจัดโครงสร้างการบ่งงานภายในที่ทำการปกครองจังหวัด ตามคำสั่งกรมฯ 
ที่ 839/2545  ลว.20 พ.ย.2545 , คำสั่งกรมฯ ที่ 485/2546 ลว.25 มิ.ย.2546 และ อ.ก.พ.กรมการปกครอง มีมติเห็นชอบโครงสร้างของที่ทำการปกครองจังหวัด  โดยแบ่งออกเป็น 2 กลุ่ม 1 ฝ่าย 



2.ข้อเท็จจริง


 เพื่อให้การปฏิบัติงานของที่ทำการปกครองจังหวัดหนองคาย ดำเนินไปด้วยความเรียบร้อยและมีประสิทธิภาพ  เห็นควรจัดทำคำสั่งมอบหมายหน้าที่ความรับผิดชอบแก่ข้าราชการตามโครงสร้างของกรมฯ ที่กำหนดให้ดำเนินการ ประกอบด้วย กลุ่มงานงานปกครอง  กลุ่มงานความมั่นคง และฝ่ายการเงินและบัญชี


3.ข้อเสนอ


เพื่อโปรดพิจารณา หากเห็นชอบด้วย  ขอได้โปรดลงนามในคำสั่งมอบหมายหน้าที่ความรับผิดชอบแก่ข้าราชการที่ทำการปกครองจังหวัด  ที่เสนอมาพร้อมนี้
(นายศุภศิษฏ์  หล้ากอง)

จ่าจังหวัดหนองคาย

[image: image2.png]



คำสั่งที่ทำการปกครองจังหวัดหนองคาย
ที่                 / ๒๕๕๙
เรื่อง  การมอบหมายหน้าที่ความรับผิดชอบของที่ทำการปกครองจังหวัด ( กลุ่มงานปกครอง )
-----------------------------


ตามคำสั่งที่ทำการปกครองจังหวัดหนองคาย (กลุ่มงานปกครอง) ที่ ๓๖/๒๕๕๘   ลงวันที่                      ๒๗ พฤศจิกายน ๒๕๕๘ ได้แบ่งงานมอบหมายหน้าที่ความรับผิดชอบให้แก่ข้าราชการกลุ่มงานปกครอง ไปแล้ว นั้น 

เพื่อให้การปฏิบัติงาน ที่ทำการปกครองจังหวัด(กลุ่มงานปกครอง ) เป็นไปด้วยความเรียบร้อย มีประสิทธิภาพ  อาศัยอำนาจตามคำสั่งกรมการปกครอง ที่ ๔๘๕/๒๖๔๖ ลงวันที่ ๒๕ มิถุนายน ๒๕๔๖ และคำสั่งกรมการปกครอง ที่ ๖๐๘/๒๕๕๑ ลงวันที่ ๒๔ กรกฎาคม ๒๕๕๑ จึงขอยกเลิกคำสั่งที่ทำการปกครองจังหวัดหนองคาย ที่ ๒๐/๒๕๕๘ ลงวันที่  ๑๕ มิถุนายน ๒๕๕๘ และมอบหมายหน้าที่ความรับผิดชอบแก่ข้าราชการ พนักงานราชการ ลูกจ้าง กลุ่มงานปกครอง ที่ทำการปกครองจังหวัดหนองคาย ใหม่   โดยมี       นายสิทธิ  พิพัฒน์ชัยกร  ปลัดจังหวัดหนองคาย   เป็นหัวหน้ากำกับดูแลและรับผิดชอบ ควบคุมบังคับบัญชาการปฏิบัติราชการ โดยมีผู้ช่วยเหลือปฏิบัติงาน ดังนี้

๑.  งานบริหารงานทั่วไป ให้อยู่ในความรับผิดชอบ ดังนี้


๑.๑ งานสำนักงานที่ทำการปกครองจังหวัดหนองคาย


๑.๑.๑  นายทักษิณ  สุวรรณศรี      ตำแหน่ง เจ้าพนักงานปกครองชำนาญการ


๑.๑.๒  นางสุพิศ     หล้าคำภา      ตำแหน่ง เจ้าหน้าที่ปกครองชำนาญงาน


๑.๑.๓  นางสาววันวิสา  สีหานาม  ตำแหน่ง ลูกจ้างชั่วคราว

มีหน้าที่รับผิดชอบ งานธุรการ งานสารบรรณ งานบริหารงานทั่วไป งานรัฐพิธี งานศาสนพิธี งานประเพณีต่าง ๆ  การจัดทำข้อมูลและงานการประชาสัมพันธ์ของที่ทำการปกครองจังหวัดหนองคาย และการดำเนินการตาม พ.ร.บ.ข้อมูลข่าวสาร งานประชุมหัวหน้าส่วนราชการประจำจังหวัด ประชุมนายอำเภอ/และหัวหน้างาน/ฝ่าย งานสนับสนุนการเลือกตั้งทุกระดับ และงานอื่นที่ผู้บังคับบัญชามอบหมาย


๑.๒  งานแผนงาน/งบประมาณ งานนโยบายสำคัญ ให้อยู่ในความรับผิดชอบ ของนายสมควร  ใจซื่อ  ตำแหน่ง เจ้าพนักงานปกครองชำนาญการ โดยมีนางสาวปิ่นมณี  บุญยิ่ง (พนักงานราชการ) ตำแหน่ง เจ้าหน้าที่ปกครอง  เป็นผู้ช่วยเหลือ

มีหน้าที่ความรับผิดชอบ  เกี่ยวกับงานแผนงาน/งบประมาณ งานนโยบายสำคัญ การจัดทำแผนพัฒนาอำเภอ/จังหวัด จัดทำคำของบประมาณประจำปี โครงการอันเนื่องมาจากพระราชดำริ โครงการยุทธศาสตร์การบริหารราชการอำเภอ โครงการหน่วยบำบัดทุกข์ บำรุงสุข การตรวจราชการ การติดตามและประเมินผลการดำเนินงานตามนโยบายเร่งด่วนของรัฐบาล งานเขตเศรษฐกิจพิเศษ การบริหารราชการจังหวัดแบบบูรณาการ การปฏิบัติงานเกี่ยวกับคำรับรองปฏิบัติราชการต่าง ๆ และงานอื่นที่ผู้บังคับบัญชามอบหมาย
- ๒ –


๑.๓ งานบริหารงานบุคคล ให้อยู่ในความรับผิดชอบ ของนายสมควร  ใจซื่อ  ตำแหน่ง       เจ้าพนักงานปกครองชำนาญการ โดยมีนายสมเกียรติ  มณฑีรรัตน์  ตำแหน่ง เจ้าหน้าที่ปกครองชำนาญงาน เป็นผู้ช่วยเหลือ

มีหน้าที่รับผิดชอบ งานบริหารงานบุคคลของข้าราชการ  พนักงานราชการ  และลูกจ้างประจำสังกัดกรมการปกครอง ที่ทำการปกครองจังหวัด  ที่ทำการปกครองอำเภอ  อาทิ  การบรรจุแต่งตั้งโยกย้ายข้าราชการที่อยู่ในอำนาจของจังหวัด  การขอปรับวุฒิ  การพิจารณาความดีความชอบ  การขอพระราชทานเครื่องราชอิสริยาภรณ์ของข้าราชการและลูกจ้าง การประเมินบุคคลและประเมินผลการปฏิบัติงานของข้าราชการ พนักงานราชการ และลูกจ้าง การประเมินบุคคลและประเมินผลการปฏิบัติงานของข้าราชการเพื่อเลื่อนระดับ การอบรมและ ดูงานของข้าราชการ  การบันทึกทะเบียนประวัติ  ( ก.พ. ๗ /สมุดประวัติ )  เพิ่มเติมรายการลง  ใน ก.พ. ๗   การเดินทางไปศึกษาดูงานต่างประเทศ  การรายงานมอบหมายอำนาจให้ผู้ว่าราชการจังหวัดปฏิบัติราชการแทน  การขอมีบัตรข้าราชการ ข้าราชการบำนาญ พนักงานราชการ การโอนข้าราชการ  งานควบคุมดูแลพัสดุครุภัณฑ์ของกลุ่มงานปกครอง  การดำเนินการเกี่ยวกับสิทธิประโยชน์และสวัสดิการของข้าราชการ พนักงานราชการ และลูกจ้างประจำ การบริหารงานบุคคลของลูกจ้างสนับสนุนการขับเคลื่อนนโยบายสำคัญของรัฐบาลและการให้บริการประชาชนในพื้นที่ (ลูกจ้าง สย.)  และงานอื่นที่ผู้บังคับบัญชามอบหมาย
๒.งานด้านปกครองและงานบริหารงานปกครองท้องที่   ให้อยู่ในความรับผิดชอบของนายทักษิณ  สุวรรณศรี  ตำแหน่ง เจ้าพนักงานปกครองชำนาญการ โดยมีผู้ช่วยเหลือ ดังนี้

๒.๑  นางรุ่งนภา  ชาวชายโขง ตำแหน่ง เจ้าหน้าที่ปกครองชำนาญงาน

๒.๒  นายจิราวัฒน์  บุญศรีมณีชัย  ตำแหน่ง ลูกจ้างชั่วคราว

มีหน้าที่ความรับผิดชอบ เกี่ยวกับงานปกครองท้องที่    การเพิ่มประสิทธิภาพการพัฒนากำนัน  ผู้ใหญ่บ้าน ฯลฯ  ได้แก่    การแต่งตั้งและถอดถอน   การขอพระราชทานเครื่องราชอิสริยาภรณ์   การพิจารณารางวัลกำนันผู้ใหญ่บ้าน   ยอดเยี่ยม   งานบริหารการปกครองท้องที่  การจัดตั้งหน่วยบริการอำเภอเคลื่อนที่  การดำเนินโครงการเพิ่มประสิทธิภาพคณะกรรมการหมู่บ้าน     การจัดทำทะเบียนคณะกรรมการหมู่บ้าน  งานบริหารการปกครองท้องที่  ปฏิบัติงานเวรบริการประชาชน  การดำเนินการด้านธุรการเกี่ยวกับการจัดเก็บภาษีบำรุงท้องที่ งานสนับสนุนการเลือกตั้งทุกระดับ และงานอื่นที่ผู้บังคับบัญชามอบหมาย

๓. งานด้านอำนวยความเป็นธรรม  ให้อยู่ในความรับผิดชอบ ของนายประสิทธิ์  ฤทธิ์มหา ตำแหน่ง  นิติกรชำนาญการ  โดยมีผู้ช่วยเหลือ ดังนี้
๓.๑  นายวชิรพงษ์      ชาวเหนือ

ตำแหน่ง นิติกรชำนาญการ
๓.๒  นางสาวพรรวินท์  เสรีไทย
          ตำแหน่ง เจ้าพนักงานปกครองชำนาญการ

๓.๓  นางสุภาวดี        โอนแก้ว (พนักงานราชการ) ตำแหน่ง เจ้าหน้าที่ธุรการ
๓.๔  สมาชิกโทเมธา    ชัยเวทย์

สมาชิก อส.จ.หนองคาย
มีหน้าที่ความรับผิดชอบ เกี่ยวกับงานอำนวยความเป็นธรรม  ได้แก่  งานวิธีปฏิบัติราชการทางปกครอง  
การออกคำสั่งทางปกครองในหน้าที่ของฝ่ายปกครอง  งานคดีปกครอง  การดำเนินการเกี่ยวกับความรับผิดทางละเมิดของเจ้าหน้าที่  คดีแพ่ง   คดีล้มละลายและคดีอาญา  การสอบสวนคดีอาญา  การเข้าร่วม และการควบคุมการสอบสวนคดีอาญา  การอำนวยความเป็นธรรม  การควบคุมการสอบสวนคดีเกี่ยวกับป่าไม้และทรัพยากรธรรมชาติ  การสอบสวนกรณีทุจริตทางการทะเบียนและบัตร  การดำเนินเกี่ยวกับคดีอาญาในหน้าที่ของพนักงานฝ่ายปกครอง  การดำเนินการกฎหมายว่าด้วยการป้องกันและปราบปรามการฟอกเงินที่ได้รับ
- ๓ –

มอบหมาย   การเปรียบเทียบ/สอบสวนคดีละเมิดกฎหมายท้องถิ่น  การไกล่เกลี่ยข้อพิพาท  การพิจารณาและสอบสวนทางวินัยข้าราชการ  ลูกจ้างประจำ พนักงานราชการ กำนัน  และผู้ใหญ่บ้าน ฯลฯ  การปฏิบัติงานร่วมกับหรือสนับสนุนการปฏิบัติงานของหน่วยงานอื่น  เช่น  สำนักงาน  ป.ป.ช.  สำนักงาน  ป.ป.ง.  และศาลปกครอง  งานศูนย์ดำรงธรรมจังหวัด/อำเภอ  งานการชันสูตรพลิกศพ การแก้ปัญหาหนี้นอกระบบ งานที่เกี่ยวข้องและต้องอาศัยความรู้เกี่ยวกับข้อกฎหมาย  การดำเนินงานเกี่ยวกับ พ.ร.บ.อำนวยความสะดวก งานแก้ไขปัญหาการบุกรุกที่ดินของรัฐ (กบร.)  และงานอื่นที่ผู้บังคับบัญชามอบหมาย 
๔. งานบริหารงานทะเบียน   ให้อยู่ในความรับผิดชอบ นายชัยนิวัฒน์   สุนทรศารทูล ตำแหน่ง       เจ้าพนักงานปกครองชำนาญการ โดยมีผู้ช่วยเหลือ ดังนี้ 

๔.๑  นางสาวพรรวินท์  เสรีไทย
                 ตำแหน่ง  เจ้าพนักงานปกครองชำนาญการ 

๔.๒ นางวรวลัญช์     โคตรสุภีขุนจันทร์ 
        ตำแหน่ง เจ้าหน้าที่ปกครองชำนาญงาน
๔.๓ นางสาวจริญญา  ไชยวงษ์ (พนักงานราชการ) ตำแหน่ง เจ้าหน้าที่ธุรการ
๔.๔ นายอธิวัฒน์       ผาจวง 
                 ตำแหน่ง ลูกจ้างชั่วคราว
มีหน้าที่ความรับผิดชอบ เกี่ยวกับงานทะเบียนราษฎร  งานทะเบียนบัตรประจำตัวประชาชน  งานทะเบียน
ทั่วไป การสอบสวนข้อเท็จจริงการทุจริตทางทะเบียนและบัตร  การควบคุมดูแลการปฏิบัติงานด้านการทะเบียน  สำนักทะเบียนอำเภอและสำนักทะเบียนท้องถิ่นในเขตจังหวัด  งานยุทธศาสตร์การลดขั้นตอนและระยะเวลาการปฏิบัติราชการเพื่อประชาชน  แต่งตั้งผู้ช่วยนายทะเบียนอำเภอ  งานการป้องกันการทุจริตงานทะเบียน  งานทะเบียนอาวุธปืนและวัตถุระเบิด   การขอจดทะเบียนตั้งชื่อบุคคลชื่อสกุล  โครงการจดทะเบียนสมรสและการจดทะเบียนรับรองบุตรนอกสำนักทะเบียนที่ห่างไกล   พ.ร.บ.สุสานและฌาปนสถาน/มูลนิธิ/สมาคม/ขายทอดตลาดและค้าของเก่า  การดำเนินการตามกฎหมายว่าด้วยโรงแรม/สถานบริการ การดำเนินการตาม พ.ร.บ.การควบคุมการเรี่ยไร และการพนัน งานตรวจสอบประวัติรายการบุคคลด้วยระบบคอมพิวเตอร์  การประกวดสำนักทะเบียนดีเด่น  งานเกี่ยวกับโรงรับจำนำ  และงานอื่นที่ผู้บังคับบัญชามอบหมาย
๕. งานเลขานุการปลัดจังหวัด


๕.๑  นางสาวพรรวินท์  เสรีไทย ตำแหน่ง  เจ้าพนักงานปกครองชำนาญการ  
๕.๒  นางภีชญาภร      สันติกุญชร (พนักงานราชการ) ตำแหน่ง เจ้าหน้าที่ธุรการ
มีหน้าที่ความรับผิดชอบ เกี่ยวกับการกลั่นกรองแฟ้มงานก่อนเสนอผู้บังคับบัญชา นัดหมายงาน
ผู้บังคับบัญชา งานและหน้าที่งานธุรการทั่วไปของผู้บังคับบัญชา การดำเนินงานสนับสนุนสำนักงานเหล่ากาชาด การดำเนินงานและการรายงานผลกองทุนแม่บ้านกรมการปกครอง และงานอื่นที่ผู้บังคับบัญชามอบหมาย  


ให้ผู้รับมอบหมายหน้าที่ความรับผิดชอบ  ตั้งใจปฏิบัติหน้าที่ด้วยความวิริยะ  อุตสาหะ      เพื่อประโยชน์สูงสุดของประชาชน  และประโยชน์ของทางราชการเป็นสำคัญ  รวมทั้งคำนึงถึงผลสัมฤทธิ์ความมีประสิทธิภาพ  ประสิทธิผลและความคุ้มค่า  รวมทั้งต้องรับผิดชอบต่อผลของการปฏิบัติงานด้วยหากมีอุปสรรคในการปฏิบัติงานประการใดให้รายงานผู้บังคับบัญชาทราบเป็นระยะ


ทั้งนี้  ตั้งแต่วันที่ บัดนี้ เป็นต้นไป




สั่ง   ณ   วันที่               สิงหาคม    พ.ศ.  ๒๕๕๙





    (นายสิทธิ  พิพัฒน์ชัยกร)




               ปลัดจังหวัดหนองคาย

